Bahreini rahvusvaheline ringrada

Bahreini rahvusvaheline ringrada (araabia keeles حلبة البحرين الدولية – 'Ḥalba al-Baḥrayn ad-Dawliyya') on mootorispordikompleks, mis avati 2004. aastal ning kus peetakse kiirendussõite, Vormel 2 (endine GP2) sarja võistlusi ja igal aastal toimuv Vormel 1 Bahreini Grand Prix. 2004. aasta Bahreini Grand Prix oli esimene Lähis-Idas peetud Vormel 1 Grand Prix. Aastatel 2006–2010 korraldati rajal V8 Supercarsi sarja Desert 400 etappi. Rajal on FIA esimese klassi litsents ning sellel on mitu trassi. Ringraja ehitus seati rahvuslikuks eesmärgiks, mille algatas kroonprints šeik Salmān ibn Ḩamad Āl Khalīfah. Kroonprints on Bahreini mootorsõidukiliidu aupresident. Raja ehitust juhtis Patrick Brogan. Grand Prix korraldajad kartsid, et rada ei saa 2004. aasta Bahreini Grand Prix'ks valmis ja üritasid etappi ära jätta; Vormel 1 juht Bernie Ecclestone keeldus. Lõpuks ei saanud rada täiesti valmis, aga piisavalt, et Grand Prix saaks toimuda. 2004. aasta ja 2005. aasta sõitude vahel ehitati neljas kurv ringi, mis lühendas rada viie meetri võrra. 2007. aastal sai rajast esimene Grand Prix rada, millele on antud FIA tunnustus suurepärase turvalisuse, rajajulgestajate, meditsiinikeskuse ja hooldamise eest. 2009. aasta Grand Prix'l teatas ringraja juhatus koostööst @bahrain'iga, et arendada välja raja ümber paiknevad maad. @bahrain kuulub Mumtalakat ettevõtete ühendusse. @bahrain panustab rohkem kui miljoni ruutmeetri äri-, meelelahutus- ja õppepindade arendusega, mille koguväärtus on hinnanguliselt kaks miljardit eurot (850 miljonit Bahreini dinaari), olles sellega üks suurimatest investeeringutest Bahreinis viimase viie aasta jooksul. 2011. aastal pidi ringrajal korraldatama Vormel 1 hooaja esimene etapp, aga suurte rahutuste tõttu riigis jäeti etapp ära. 4. juunil kuulutas FIA, et etapp siiski toimub 30. oktoobril algse esimese India Grand Prix asemel, mis omakorda oleks tõstetud hooaja viimaseks etapiks 11. detsembril. Kaks päeva hiljem, pärast suurenevat muret võistkondade poolt, otsustati Grand Prix' ära jätta ja keskenduda 2012. aasta etapile, mis toimus 22. aprillil neljanda etapina. Ringraja disainis Saksa arhitekt Hermann Tilke, kes disainis ka Sepangi rahvusvahelise ringraja Malaisias. Peamine projekti ehitusettevõtja oli Cebarco-WCT. Ringraja ehitus maksis umbes 56,2 miljonit Bahreini dinaari (150 mln eurot). Rajal on kuus trassi koos kiirendusrajaga ja ovaaliga. Ringrajal on üks iseloomulik probleem. Kuna ringrada asub keset kõrbe, muretseti algul, et kõrbeliiv hakkab rajale kanduma ja segaks võistlusi. Probleem lahendati raja ümber oleva liiva kinniliimimisega. Rajapind on kaetud grauvakk-killustikuga, mis tarniti Bahreini Bayston Hilli karjäärist Shropshire'ist Inglismaalt. Rajakatte väga head pidamist on kõvasti kiitnud nii ringraja juhid kui ka Vormel 1 sõitjad. Sama katet kasutati ka Yas Marina ringrajal, kus korraldatakse Abu Dhabi Grand Prix'd. Vahetult pärast 2014. aasta veebruaris toimunud Vormel 1 hooajaeelset testimist nimetati esimene kurv seitsmekordse maailmameistri Michael Schumacheri järgi tema saavutuste auks ja mõni kuu varem toimunud eluohtlikust suusaõnnetusest taastumise toetuseks. "Grand Prix trass". Kasutusel Vormel 1-s vahemikus 2004–2009 ja alates 2012 "Kestvussõitude trass". Kaustati Vormel 1-s 2010. aastal "Väline trass". Kasutati Vormel 1-s 2020. aasta Sakhiri Grand Prix'l "Paddock trass" "Sisetrass" Ovaal Finišisirge on Bahreini Grand Prix'l DRSi ala (alates 2012. aastast), nii et esimene kurv (nn Michael Schumacheri kurv) on parim möödasõidukoht rajal. Kurv ise on väga järsk; tavaliselt peab vormel 1 auto hakkama pidurdama umbes 100 meetrit enne kurvi ja võtma seda esimese käiguga. Raja laius lisab võimalusi möödasõiduks. Kurvid 2 ja 3 võetakse täisgaasiga ning hea väljumine nendest kurvidest valmistab ette hea möödasõiduvõimaluse neljandasse kurvi. Sirge enne neljandat kurvi on väga pikk DRSi ala ja rada ise on kurvis väga lai, umbes 30 meetrit. Kurvid 5, 6 ja 7 moodustavad väga kiire vasak-parem-vasak sektsiooni, mis viib edasi kaheksandasse kurvi, mis on paremale keerav nõelasilmakurv. Lai trajektoor võimaldab vältida muhku kurvi tipus, mis võib auto tasakaalust välja viia. Kurvid 9 ja 10 on väga keerulised pimedad vasakkurvid, kus autod peavad pidurdama, käike alla vahetama ja pöörama samaaegselt – autode kiirus väheneb 205 kilomeetrise tunnikiiruse pealt viiendal käigul umbes 60 kilomeetrini tunnis esimesel käigul, püüdes samas mitte vasakut esimest ratast blokki pidurdada. Tagasirge viib kurvidesse 11, 12 ja 13, mis on keskmise kiirusega kurvikompleks. Vasakule minev kurv 11 võetakse neljanda käiguga ja sellele järgnev paremkurv võetakse täisgaasiga, millele omakorda järgneb kolmandal käigul võetav 13. kurv, millest väljumine on väga tähtis, et järgneval sirgel hea kiirusega minna. 14. kurvi tasub hakata varakult pidurdama, et kurvist hea hooga finišisirgele väljuda. Pidurdades umbes 100 meetrit enne kurvi tippu, on võimalik hoida stabiilset joont ja varem kurvist välja kiirendada. Viimane 15. kurv võetakse täisgaasiga ja see toob uuesti finišisirgele, mis on DRSi ala. Praeguse Grand Prix trassi rajarekordi 1:31,447 sõitis Pedro de la Rosa 2005. aastal, mis oli tema ainuke kiireim ring 104 etapi pikkuse karjääri jooksul. Michael Schumacher püstitas 2004. aasta Bahreini Grand Prix'l kiireima ringi 1:30,252, aga muudatused raja neljandas kurvis tähendasid seda, et 2004. aasta rada loetakse eraldi trassiks. Kiireima ringi üldse Grand Prix trassil, 1:27,264, püstitas Lewis Hamilton 2020. aasta Bahreini Grand Prix kvalifikatsioonis, ületades sellega eelneva aasta etapi kvalifikatsioonis Charles Leclerci sõidetud aja 1:27,866.  Pikemalt artiklites Bahreini Grand Prix ja Sakhiri Grand Prix Esimene Bahreini Grand Prix toimus 4. aprillil 2004. See oli esimene Vormel 1 Grand Prix, mis toimus Lähis-Idas. Bahreini suurteks konkurentideks Vormel 1 Grand Prix korraldamises regioonis olid Egiptus, Liibanon ja Araabia Ühendemiraadid (mis sai ka Grand Prix korraldamise õiguse 2009. aastal). Grand Prix oli algselt kalendris hooaja kolmanda etapina kui 2006. aasta hooajal vahetas Bahrein kohad traditsiooniliselt hooaega alustava Austraalia Grand Prix'ga, et vältida konflikte Austraalias toimuva Rahvaste Ühenduse mängudega. 2009. aastal oli Bahrein hooaja neljas etapp. 2010. aastal korraldas Bahrein Vormel 1 teemantjuubeli auks hooaja avaetapi täispikal 6,299 km pikal "kestvussõitude trassil". Järgneval aastal pidi etapp toimuma taas Grand Prix trassil, mida kasutati 2004–2009. 2011. aasta Grand Prix, mis pidi toimuma 13. märtsil, jäeti ära Bahreinis toimunud rahutuste tõttu, aga naasis 2012. aastal. Raja kümnenda aasta juubeli auks peeti Grand Prix esimest korda tehisvalguse käes. Edaspidised Bahreini Grand Prix'd on kõik peetud õhtul tehisvalguse käes. 2020. aastal korraldati rajal kaks Grand Prix'd, Bahreini ja Sakhiri Grand Prix'd, pärast koroonapandeemiast tingitud ümberkorraldusi. Sakhiri Grand Prix jaoks kasutati alternatiivset trassi. Bahreini rahvusvahelisel ringrajal on korraldatud mitmeid kõrgklassi võistlussarjasid, mille hulka kuuluvad muuhulgas Vormel 1, FIA kestvussõidu maailmameistrivõistlused, FIA Vormel 2 meistrivõistlused, FIA Vormel 3 meistrivõistlused ja Porsche Sprint Challenge Lähis-Ida. Varem on ringrajal peetud ka muid sarju, nagu FIA GT meistrivõistlused, Speedcar Series, Austraalia V8 Supercars, GP2 Aasia ja ühekordne Bahreini Superprix Vormel 3 autodega. Esimene Vormel BMW maailma finaal leidis aset Bahreinis. Praegused Jaanuar: Bahrain International Circuit 2000cc Challenge Veebruar: Bahrain International Circuit 2000cc Challenge Märts: Vormel 1 Bahreini Grand Prix, FIA Vormel 2 meistrivõistlused Vormel 2 Sakhiri etapp, FIA Vormel 3 meistrivõistlused, Porsche Sprint Challenge Lähis-Ida Aprill: Bahrain International Circuit 2000cc Challenge November: FIA kestvussõidu maailmameistrivõistlused Bahreini 8 tunni võidusõit, Turismiautode maailmameistrivõistlused FIA WTCR Bahreini võidusõit, Porsche Sprint Challenge Lähis-Ida Endised Bahreini Superprix (2004) Ferrari Challenge Aasia - Vaikne ookean (2020) Ferrari Challenge Euroopa (2019) FIA GT meistrivõistlused Bahrain Supercar 500 (2005) FIA GT rahvuste karikas (2018) Vormel BMW Aasia (2004–2005) Vormel BMW maailma finaal (2005) Vormel 1 Sakhiri Grand Prix (2020) Gulf 12 Hours (2021) GP2 GP2 Bahreini etapp (2005, 2007, 2012–2015) GP2 Aasia (2008–2010) GP3 (2015) MRF Challenge Vormel 2000 meistrivõistlused (2013–2019) Porsche Supercup (2006–2010, 2012) Speedcar Series (2008–2009) TCR rahvusvaheline sari (2016–2017) TCR Lähis-Ida sari (2017–2018) V8 Supercars Desert 400 (2006–2008, 2010) World Series Vormel V8 3.5 (2017) Ametlikud kiireimad ringid Bahreini rahvusvahelisel ringrajal: Bahreini Grand Prix Sakhiri Grand Prix Vormel 1 radade loend Bahreini rahvusvahelisel ringrajal on ainult GP trass 1. klassi litsentsiga. Ülejäänute litsents lõppes 18. aprillil 2022. "LIST OF FIA LICENSED CIRCUITS" (PDF). FIA. 28. september 2016. Vaadatud 21. september 2022. "Bahrain 'tried to stop GP'". BBC News. 25. märts 2004. Vaadatud 21. september 2022. "Race Preview". FIA Communications Department. Vaadatud 22. september 2022. "Bahrain named Centre of Excellence by FIA". Formula1.com. 13. aprill 2007. Vaadatud 21. september 2022. "Jobs 'for generations to come'". gulf-daily-news.com. 26. aprill 2009. Originaali arhiivikoopia seisuga 11. juuli 2011. "F1plus: Bahrain Grand Prix reinstated; race will take place on October the 30th". F1plus.com. 4. juuni 2011. Originaali arhiivikoopia seisuga 24. märts 2012. Vaadatud 21. september 2022. "Cybarco takes on $155 million Bahrain F1 circuit". xak.com. 21. november 2022. Originaali arhiivikoopia seisuga 11. jaanuar 2003. Vaadatud 21. september 2022. "Bahrain International Circuit". Originaali arhiivikoopia seisuga 4. jaanuar 2008. Vaadatud 21. september 2022. "Bahrain International Circuit Info". Bahrain International Circuit. Originaali arhiivikoopia seisuga 3. jaanuar 2007. Vaadatud 21. september 2022. "Schumacher admits sand fear". BBC News. 29. märts 2004. Vaadatud 21. september 2022. "From Shropshire to Abu Dhabi GP". BBC. 30. oktoober 2009. Vaadatud 21. september 2022. "Michael Schumacher has Bahrain corner named in his honour". BBC. 2. veebruar 2014. Vaadatud 21. september 2022. "F1 to use Bahrain's 'outer track' for Sakhir Grand Prix, sub-60s laps expected". Formula1.com. 28. august 2020. Vaadatud 21. september 2022. "Bahrain track guide". F1 Fanatic. Originaali arhiivikoopia seisuga 4. märts 2016. Vaadatud 21. september 2022. "Car setups for Formula One". Vaadatud 21. september 2022. "In numbers - the Bahrain Grand Prix". formula1.com. Formula One World Championship Limited. 31. märts 2016. Vaadatud 21. aprill 2022. "Formula 1 Gulf Air Bahrain Grand Prix 2020 – Qualifying". Formula1.com. 28. november 2020. Vaadatud 21. september 2022. "Sakhir reverts to old layout for 2011". ESPN UK. Originaali arhiivikoopia seisuga 20. detsember 2013. Vaadatud 21. september 2022. "Formula 1 to return to Turkey as four more races are added to the 2020 F1 calendar". www.formula1.com (inglise). Vaadatud 21. september 2022. "2016 FIA WEC 6 Hours of Bahrain Race Final Classification by Class" (PDF). Fédération Internationale de l'Automobile. 20. november 2016. Originaali (PDF) arhiivikoopia seisuga 4. aprill 2023. Vaadatud 22. september 2022. "2015 GP2 Series Bahrain Statistics". Vaadatud 22. september 2022. "2017 World Series Formula V8 3.5 Bahrain Statistics". Vaadatud 22. september 2022. "2015 GP3 Series Bahrain Statistics". Vaadatud 22. september 2022. "2019 FIA WEC Bapco - 8 Hours of Bahrain Race Final Classification by Class" (PDF). Fédération Internationale de l'Automobile. 15. detsember 2019. Vaadatud 22. september 2022. "FIA WEC 2021 Bapco 6 Hours of Bahrain Race Final Classification by Category" (PDF). Fédération Internationale de l'Automobile. 30. oktoober 2021. Originaali (PDF) arhiivikoopia seisuga 30. oktoober 2021. Vaadatud 22. september 2022. "FIA GT Championship Bahrain 2005". Vaadatud 22. september 2022. "MRF Challenge 8 Hours of Bahrain Race 1 Final Classification" (PDF). Vaadatud 22. september 2022. "2019 Trofeo Pirelli Bahrain Race 2 Final Classification" (PDF). Vaadatud 22. september 2022. "Rennergebnis Porsche Supercup 2012 Bahrain". Originaali arhiivikoopia seisuga 18. märts 2013. Vaadatud 22. september 2022.{{cite web}}: CS1 hooldus: robot: algse URL-i olek teadmata (link) "2009 Bahrain Speedcar - Round 4". Vaadatud 22. september 2022. "2010 Desert 400 #2". Vaadatud 22. september 2022. "Formula BMW Asia 2005 - Round 2 - Bahrain - Race". Vaadatud 22. september 2022. "2020 Gulf 12 Hours - Race Part 2 Fastest Lap times of all drivers" (PDF). Vaadatud 22. september 2022. "Rennergebnis Porsche Supercup Bahrain 14.03.2010". Originaali arhiivikoopia seisuga 15.04.2015. Vaadatud 22. september 2022.{{cite web}}: CS1 hooldus: robot: algse URL-i olek teadmata (link) "2006 Australian V8 Supercars Round 12: Bahrain, 24th-25th November". Vaadatud 22. september 2022. "Marco Holzer Wins First Formula BMW World Final". Vaadatud 22. september 2022. "National Race Day - Round 5 - March 2017 Porsche GT3 Cup Challenge ME Final results Race 1" (PDF). Vaadatud 22. september 2022. "National Race Day - Round 5 - March 2017 TCR ME Result of Race 1" (PDF). Vaadatud 22. september 2022. "2004 Bahrain Superprix". Vaadatud 22. september 2022. "Formula BMW Asia 2004 - Round 1 - Bahrain - Race". Vaadatud 22. september 2022.